Case ID: 1209243
Sentence 212: Cinayət işinin 1-ci cild 150-159-cu vərəqələrində olan və məhkəmədə tədqiq edilərək araşdırılmış xx xxxxxx 2019-cu il tarixli hadisə yerinə əlavə baxışın aparılması haqqındaprotokoldan və protokola əlavə edilmiş fotocədvəldən görünür ki, hadisə yerinin yaxınlığında yerləşən aptekin çölündə kamera aparatı quraşdırılmış və həmin kamera vasitəsilə hadisə baş verən zaman qeydə alınmış videogörüntüyə baxış zamanı xx.xx.2019cu il tarixdə, saat 23:37-də Təqsirləndirilən şəxs və onun sağ tərəfində Zərərçəkmiş şəxs1 "Şərab evi”nin arxası ilə kamera quraşdırılmış aptekə doğru düz istiqamətdə hərəkət etdikləri, Təqsirləndirilən şəxs sağ qolunu Zərərçəkmiş şəxs1 sol qoluna keçirmiş vəziyyətdə bədəninin gücü ilə sonuncunu sanki dartaraq pilləkənlərin qarşısına gətirdiyi, oradan isə bədənin gövdəsi ilə itələyərək pilləkənlərə tərəf hərəkət istiqamətini dəyişdirdiyi və birlikdə pilləkənlərlə yuxarı qalxıb görüntüdən itdikləri, Zərərçəkmiş şəxs1 sağ qolunda gödəkçə tutduğu, onların ardınca, təxminən 4-5 metr aralıda iş üzrə şahid olan Zərərçəkmiş şəxs2 da eyni istiqamətdə sakit şəkildə, əlləri şalvarının ciblərində gəldiyi və pilləkənlərin qarşısında bir neçə saniyə dayanaraq Təqsirləndirilən şəxs və Zərərçəkmiş şəxs1 qalxdıqları istiqamətdə baxdıqdan sonra pilləkənləri qalxdığı, Zərərçəkmiş şəxs2 sonra dörd nəfər ayrı-ayrı şəxslərin, ayrı-ayrı istiqamətlərdən, tək-tək həmin pilləkənlərlə yuxarı qalxdıqları, ümumiyyətlə həmin yerin ictimai yer olmaqla ətrafda şəxsiyyəti məlum olmayan kənar insanların hərəkət etmələri, ticarət obyektlərinin bir neçəsinin işlək olması və içərilərindən insanların çıxıb pilləkənlər istiqamətində baxmaları, aralıda taksi sürücülərinin avtomaşınların yanında dayanmaları müəyyən edilmişdir.